Súdamerikaanske ljip
De Súdamerikaanske ljip of Sileenske ljip (Vanellus chilensis) is in waadfûgel, dy't yn hiel Súd-Amearika foarkomt, útsein yn de Andes en it Amazônegebiet.

Biotoop 
Dizze ljip hat in foarkar foar iepen gerslân en hat dan ek profitearre fan it útwreidzjen fan syn biotoop trochdat der yn dy kontreien hieltyd mear fee hâlden wurdt. Sûnt 1961 komt de fûgel ek foar op Trinidad en sûnt 1974 op Tobago.

Lykas de noardlike ljip, briedt de Súdamerikaanske ljip yn in simpel nêst, almeast op greide mar ek wol op farsk omploege lân. Wat fleankeunst en de wize fan it ferdriuwen fan rôvers oanbelanget liket er ek in soad op syn noardlik famyljelid.

Bûten de briedtiid lûkt de Súdamerikaanske ljip nei wiete gebieten dêr't nachts yn grutte kloften om fretten, meast ynsekten, socht wurdt.

Uterlik 
De Súdamerikaanske ljip is sa'n 31 oant 33 sm lang en waget ûngefear 295 gram. De boppekant is meast brún-griis mei in brûnzen glâns op de skouders. De grize kop falt noch it measte op mei in swarte foarholle en in swarte kiel dy't oergiet yn it ek swarte boarst. It swart wurdt begrinze troch in wite streek. De rest fan de ûnderkant is wyt, de sturt is wer swart. De eachring, poaten en snaffel binne meast roaseftich. 

Geografysk komme nochal grutte ferskillen yn de tekening foar.

Ferwizing 
 Side mei fideo-opnamen fan de Súdamerikaanske ljip.

Fûgelsoarte
Wilstereftige
Wilsterfûgel
Lânseigen fauna yn Argentynje
Lânseigen fauna yn Arûba
Lânseigen fauna yn Bolivia 
Lânseigen fauna yn Bonêre
Lânseigen fauna yn Brazylje
Lânseigen fauna yn Ekwador
Lânseigen fauna yn Fenezuëla
Lânseigen fauna yn Frânsk-Guyana 
Lânseigen fauna yn Guyana
Lânseigen fauna yn Kolombia
Lânseigen fauna yn Kurasau
Lânseigen fauna yn Oerûguay
Lânseigen fauna yn Panama
Lânseigen fauna yn Paraguay
Lânseigen fauna yn Perû
Lânseigen fauna yn Sily
Lânseigen fauna yn Suriname
Lânseigen fauna yn Trinidad en Tobago